



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                                                        Bucureşti, 30 mai 2011
                                                        Nr.PL.x 772/2010


RAPORT

asupra proiectului de Lege pentru completarea art. 12 alin. (1) din Legea nr.334/2006 privind finanţarea activităţii partidelor politice şi a campaniilor electorale
            În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere în fond, cu proiectul de Lege pentru completarea art.12 alin.(1) din Legea nr.334/2006 privind finanţarea activităţii partidelor politice şi a campaniilor electorale, trimis cu adresa nr.PL.x.772 din 29 noiembrie 2010 şi înregistrat cu nr. 31/1153 din 2 decembrie 2010.
Senatul, în calitate de primă Cameră  sesizată, a adoptat proiectul de lege în şedinţa din 24 noiembrie 2011.
Potrivit prevederilor art. 75 din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, cu modificările ulterioare, Camera  Deputaţilor este Cameră decizională. 
          Consiliul Legislativ a avizat favorabil, cu observaţii şi propunerii iniţiativa legislativă, conform avizului nr.903 din 13 iunie 2010.
         Comisia pentru buget, finanţe şi bănci a avizat favorabil proiectul de lege, conform avizului cu nr. 670 din 16 februarie 2011
             Proiectul de lege supus dezbaterii are ca obiect de reglementare completarea art.12 alin.(1) din Legea nr.334/2006 privind finanţarea activităţii partidelor politice şi a campaniilor electorale, cu modificările şi completările ulterioare, în sensul obţinerii de venituri prin subînchirierea spaţiilor primite pentru organizarea birourilor parlamentare.          
          În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii comisiei au examinat iniţiativa legislativă în şedinţa din 24 mai 2011.
          La dezbaterea proiectului de lege au participat, în calitate de invitaţi, din partea M.A.I, doamna Irina Alexe şef-departament Relaţia cu Parlamentul, iar din partea A.E.P, domnul Marian Muhuleţ – vicepreşedinte.
         Din numărul total de 23 de membri ai Comisiei juridice, de disciplină şi imunităţi au participat la şedinţă 22 de deputaţi. 

         În urma dezbaterii şi a opiniilor exprimate, membrii Comisiei au hotărât, cu unanimitate de voturi, să propună plenului Camerei Deputaţilor adoptarea proiectului de lege cu amendamentele admise, care sunt redate în anexă.
        În raport de obiectul şi conţinutul său, proiectul de lege face parte din categoria legilor organice.
                   PREŞEDINTE,                                                                                                         SECRETAR,
                    Daniel BUDA                                                                                                 Gabriel ANDRONACHE
Consilier, Ciprian Bucur

Anexa                      
                                                                     Amendamente admise
	Nr. crt.
	Legea nr.179/2005
	Text  Senat
	Text  propus 

   (autorul amendamentului)
	Motivare

	1
	–––––––––––––––––
	       Lege pentru completarea art. 12 alin. (1) din Legea nr. 334/2006 privind finanţarea activităţii partidelor politice si a campaniilor electorale.
	             Nemodificat
	

	2
	––––––––––––––––
	    Articol unic - La articolul 12 alineatul (1) din Legea nr. 334/2006 privind finanţarea activităţii partidelor politice si a campaniilor electorale, republicata in Monitorul Oficial al României, Partea I, nr. 510 din 22 iulie 2010, după lit. g) se introduce o noua litera, lit. h) cu următorul cuprins:

	    Articol unic - La alineatul (1) al articolului 12 din Legea nr. 334/2006 privind finanţarea activităţii partidelor politice si a campaniilor electorale, republicata in Monitorul Oficial al României, Partea I, nr. 510 din 22 iulie 2010, după lit. g) se introduce o noua litera, lit. h) cu următorul cuprins:

Autor: Comisia juridică, de disciplină şi imunităţi
	

	    3
	Art. 12 (1) Partidele politice nu pot desfăşura activităţi specifice societăţilor comerciale. Fac excepţie următoarele activităţi din care partidele politice pot obţine venituri:.

  ….…………………………
	h) subînchirierea spaţiilor primite conform prevederilor art. 21 alin. (1) – (3), dacă contractul de închiriere nu interzice acest lucru şi există acordul prealabil al autorităţii locale pentru organizarea birourilor parlamentare, fără ca valoarea chiriei lunare prevăzute în contractul de subînchiriere să depăşească valoarea chiriei lunare prevăzute în contractul de închiriere încheiat cu autorităţile locale”
	1. La articolul 12, alineatul (1), după litera g) se introduce o nouă literă, lit. h) cu următorul cuprins:
h) subînchirierea spaţiilor primite conform prevederilor art. 21 alin. (1) – (3), pentru organizarea birourilor parlamentare, fără ca valoarea chiriei lunare prevăzute în contractul de subînchiriere să depăşească valoarea chiriei lunare prevăzute în contractul de închiriere încheiat cu autorităţile locale. Cheltuielile de întreţinere aferente spaţiului subînchiriat revin biroului parlamentar conform contractului încheiat.
Autori: deputat Daniel Buda şi           deputat Mate Andras Levente

